U-I-133/92
Datum: 1993-02-11T00:00:00.000+01:00
ecli: ECLI:SI:USRS:1993:U.I.133.92
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: OdlUS II, 17 | 11.02.1993
dokument: US16392
akt: Sklep Vlade Republike Slovenije o določitvi osnove za obračun palač delavcev in funkcionarjev v državnih organih Republike Slovenije (Ur. list RS, št. 25/92)
resitev: ustavitev
izrek: Postopek za oceno zakonitosti izpodbijanega sklepa se ustavi.
stavek: Ustavno sodišče je o istem sklepu vlade že odločilo v zadevi štev. U-I-94/92 in odločbo z dne 27/10-1992 o delni odpravi tega sklepa objavilo v Uradnem listu RS, št. 53/92 z dne 6/11-1992.Ustavno sodišče je o stvari že odločilo in je bilo treba postopek ustaviti.
odlocitev: sklep
geslo: Usklajevanje osnove za obračun osebnih dohodkov v pravosodju z rastjo osebnih dohodkov v gospodarstvu.
Ponovno odločanje ustavnega sodišča v isti zadevi.
podlaga: Zakon o funkcionarjih v državnih organih (ZFDO), 1. odst. 6. čl. Zakon o delavcih v državnih organih (ZDDO), 1. odst. 60. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 2. in 6. al. 2. odst. 25. čl.
vlagatelj: Sindikat sodnikov Slovenije, Ljubljana
datum_vloge: 1992-11-01T23:00:00.000Z
datum_odlocitve: 1993-02-10T23:00:00.000Z

# U-I-133/92-2

11/2-1993

## S K L E P

Ustavno sodišče je v postopku za oceno ustavnosti in zakonitosti, začetem na predlog Sindikata sodnikov Slovenije, Ljubljana, na seji dne 11/2-1993

### s k l e n i l o :

Postopek za oceno sklepa Vlade Republike Slovenije o določitvi osnove za obračun plač delavcev in funkcionarjev v državnih organih Republike Slovenije z dne 21/5-1992 (Uradni list RS, št. 25/92) se ustavi.

## O b r a z l o ž i t e v

Sindikat sodnikov je dne 2/11-1992 predlagal oceno zakonitosti v izreku tega sklepa navedenega sklepa Vlade Republike Slovenije, ker je menil, da bi vlada morala osnovo za obračun osebnih dohodkov spremeniti od 1/5-1992 dalje, saj naj bi se glede na podatke o povprečnem osebnem dohodku v gospodarstvu Republike Slovenije v aprilu 1992 razmerje med zneskom osnove iz obravnavanega sklepa in povprečnim osebnim dohodkom na delavca v gospodarstvu Republike Slovenije spremenilo za 7,4 odstotne točke, torej za več kot 5 odstotnih točk v smislu prvega odstavka 6. člena zakona o funkcionarjih v državnih organih (Uradni list RS, št. 30/90, 18/91, 22/91 in 2/91-I) ter prvega odstavka 60. člena zakona o delavcih v državnih organih (Uradni list RS, št. 15/90, 5/91, 22/91 in 2/91-I). Kot je ustavno sodišče ugotovilo že pri odločanju v zadevi št. U-I-94/92, čeprav konkretnega podatka v obrazložitvi takratne odločbe (z dne 27/10-1992, Uradni list RS, št. 53/92) o tem ni navedlo, se razmerje, ki je po zakonu podlaga za uskladitev zneska osnove, v maju 1992 ni znižalo za več kot pet odstotnih točk, ampak le za približno tri in pol odstotne točke. Predlagatelj namreč zmotno izenačuje zvišanje povprečnega osebnega dohodka v gospodarstvu, ki je znašalo 7,4 odstotka, s spremembo prej omenjenega razmerja, ki številčno seveda ni enako odstotku zvišanja povprečnih plač v gospodarstvu.

Ker je ustavno sodišče o istem sklepu vlade že odločilo, je bilo treba postopek ustaviti.

Ta sklep je ustavno sodišče sprejelo na podlagi 7. člena ustavnega zakona za izvedbo ustave Republike Slovenije in 2. in 6. alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76).

P r e d s e d n i k

dr. Peter Jambrek